**Výzva na predloženie ponuky**

Mesto Senec, Mierové nám. 8, 903 01 Senec , ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“) týmto zverejňuje výzvu na predloženie ponuky v procese zadávania zákazky podľa §117 ZVO na:

**„****Služby monitoringu stavu naplnenosti zberných nádob“**

1. **Identifikácia verejného obstarávateľa.**

Názov: Mesto Senec

Adresa: Mierové nám. 8, 903 01 Senec

Krajina: Slovenská republika

Webové sídlo: https://www.senec.sk/sk

IČO: 00305065

**2. Osoba poverená verejným obstarávaním:**

Kontaktné miesto: obstarame s.r.o., Kupeckého 5 , 821 08 Bratislava

Kontaktná osoba: Mgr. Silvia Jančová, jancova@obstarame.sk

Telefón: +421 948 030 485

**3. Predmet obstarávania: „Služby monitoringu stavu**  **naplnenosti zberných nádob“**

**4. Opis zákazky:**

**4.1** Predmetom zákazky je zabezpečenie monitorovania stavu zaplnenia zberných nádob pre komunálny odpad ( typ kontajnerov: polopodzemný kontajner Molok Classic s objemom 5m³ a polopodzemný kontajner Molok Domino Global s objemom 5m³) a monitorovanie stavu zaplnenia zberných nádob pre triedený odpad – papier a lepenka, spoločný zber plastov, kovov a viacvrstvové kombinované materiály na báze lepenky ( kompozity na báze lepenky), sklo (typ kontajnerov: polopodzemný kontajner Molok Classic s objemom 3m³, a polopodzemný kontajner Molok Classic s objemom 5m³, delený polopodzemný kontajner) v samostatných stojiskách. Predmetom zákazky je aj:

• implementácia a prevádzkovanie portálu prezentujúceho monitorované dáta;

• implementácia a prevádzkovanie mobilnej aplikácie prezentujúcej stav naplnenosti jednotlivých odpadových nádob;

• implementácia senzorov do zberných nádob a zabezpečenie zberu a distribúcie dát zo senzorov do portálu prezentujúceho dáta a do mobilnej aplikácie.

Monitorovanie a prenos dát z a do senzorov bude realizovaný prostredníctvom energeticky nenáročnej siete na báze siete IoT. Predmetom zákazky nie je výstavba ani prevádzka komunikačnej siete. Zabezpečenie komunikačnej siete, prostredníctvom ktorej budú senzory pripojene do siete internet zabezpečuje uchádzač. V nákladoch na prevádzku senzorov budú zahrnuté aj poplatky za potrebný prenos dát. Uchádzač sa preukáže zmluvou s prevádzkovateľom komunikačnej siete, alebo náležitým oprávnením na poskytovanie telekomunikačných služiab, ak takúto komunikačnú sieť vlastní, alebo plánuje na svoje náklady vybudovať. Uchádzač preukáže svoju schopnosť pripojiť senzory vo všetkých lokalitách, ktoré zadefinuje verejný obstarávateľ.

Nevyhnutnou podmienkou je integrácia API rozhrania. Tieto Aplikačné programovacie rozhrania (API) umožňujúce používať a integrovať zvolené funkcie systému dodávateľa do vybraných informačných systémov a podnikových aplikácií Mesta Senec (GIS SmartMap - ErasData-Pro, s.r.o., Agendový systém IS SAMO - Trimel). Technológia dodávateľa musí podporovať konektivitu pre vnorenú databázu pre výmenu údajov. Zároveň aj umožňovať integráciu pre priestorovú databázu, ktorá je optimalizovaná na ukladanie a dopytovanie údajov pre systém smartmap, ktorá predstavuje objekty definované v geometrickom priestore a technickej špecifikácii. Nevyhnutná je podpora technológie GeoJSON.

Predmet zákazky bude dodaný postupne vo viacerých etapách:

1. etapa dodanie: v lehote do 4 týždňov od podpisu zmluvy. Zoznam miest dodania ( stojísk)
 je uvedený v prílohe č. 2 tejto výzvy).
2. etapa dodanie: v lehote do 3 mesiacov od podpisu zmluvy. Zoznam miest dodania ( stojísk) je uvedený v prílohe č. 2 tejto výzvy.
3. Etapa dodanie – v lehote do 2 mesiacov od vystavenia objednávky ( v priebehu roka 2020). Zoznam stojísk a typ kontajnerov pre 3. etapu bude upresnený v objednávke.

**4.2 Technické požiadavky na senzory naplnenosti nádob:**

Obstarávateľ požaduje dodanie a inštaláciu monitorovacieho systému naplnenosti kontajnerov. Senzor s možnosťou pevného uchytenia pod veko kontajnera, bezkontaktne snímajúci výšku odpadu s možnosťou vysielania informácie o stave naplnenosti dispečerovi s výstupom aj u obstarávateľa, pre triedené zložky komunálneho odpadu aj u príslušnej organizácii zodpovednosti výrobcov (OZV). Maximálne rozmery monitorovacieho zariadenia: v x š x h (60 x 160 x 90 mm).

Technické požiadavky:

Požaduje sa monitorovacie zariadenie autonómne, bez potreby externého napájania. Požiadavka na výdrž batérie je minimálne 4 roky pri monitorovaní 2x denne. Požiadavka na meranie a prenos údajov: zariadenie má poskytovať bezkontaktné meranie do hĺbky, spôsob merania založený na redundancii merania. Prenos údajov IoT sieťou. Súčasťou dodávky monitorovacích zariadení je odborná montáž senzorov na veko kontajnera.

**6. Typ zmluvy, ktorá bude výsledkom verejného obstarávania:** Zmluva o poskytovaní služby monitorovania stavu zaplnenia zberných nádob pre komunálny odpad a distribúcie dát

( vzor uvedený v prílohe č. 3 výzvy)

**7. CPV kód :**

79723000-8 Služby týkajúce sa analýzy odpadu

72300000-8 Dátové služby

72317000-0 Ukladanie údajov

72318000-7 Prenos údajov

72310000-1 Spracovanie údajov

72700000-7 Služby pre počítačové siete

64200000-8 Telekomunikačné služby

**8. Predpokladaná hodnota zákazky:** **69 932,20 eur bez DPH**

**9. Miesto dodania predmetu zákazky:** katastrálne územie mesta Senec.

**10. Lehota dodania služby:**

**a)** 1. etapa: dodanie 52 ks do 4 týždňov od podpisu zmluvy

b) 2. etapa: dodanie 50 ks do 3 mesiacov od podpisu zmluvy

c) 3. etapa: dodanie konkrétneho počtu ks sa upresní v objednávke, do 2 mesiacov od vystavenia objednávky

**Trvanie zmluvy:** 48 mesiacov s opciou predĺženia o ďalších 12 mesiacov, resp. do vyčerpania finančného limitu určeného PHZ

**11. Súťažné podklady k výzve na predloženie cenovej ponuky:**

Nevzťahuje sa k danej zákazke.

**12. Financovanie predmetu zákazky:** z vlastných zdrojov.

**13. Lehota predkladania ponúk: je špecifikovaná v systéme JOSEPHINE.** [**https://josephine.proebiz.com/sk/tender/5343/summary**](https://josephine.proebiz.com/sk/tender/5343/summary)

**14. spôsob predkladania ponúk: elektronicky, prostredníctvom systému JOSEPHINE.** [**https://josephine.proebiz.com/sk/tender/5343/summary**](https://josephine.proebiz.com/sk/tender/5343/summary)

**15. Kritériá na vyhodnotenie ponúk** s pravidlami ich uplatnenia a spôsob hodnotenia ponúk:

Jediným kritériom **je najnižšia cena v EUR s DPH za predmet zákazky**.

**16. Obsah ponuky:**

Ponuka uchádzača musí obsahovať:

16.1. **Návrh uchádzača na plnenie kritéria na vyhodnotenie ponúk** podľa prílohy č. 1 výzvy

16.2. **Podmienky účasti:**

16.2.1 Uchádzač predloží doklady podľa § 32 ods. 1 zákona o verejnom obstarávaní:

Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a)nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b)nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

c)nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

d)nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e)je oprávnený dodávať tovar, uskutočňovať stavebné práce alebo poskytovať službu,

f)nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g)nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov,47) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

16.2.2 Uchádzač preukazuje splnenie podmienok účasti podľa odseku 1:

a)písm. a) doloženým výpisom z registra trestov nie starším ako tri mesiace,

b)písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,

c)písm. c) doloženým potvrdením miestne príslušného daňového úradu nie starším ako tri mesiace,

d)písm. d) doloženým potvrdením príslušného súdu nie starším ako tri mesiace,

e)písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f)písm. f) doloženým čestným vyhlásením.

16.2.3 V zmysle § 152 ods. 1 ZVO, môže uchádzač nahradiť doklady podľa bodu 16.2.2 zápisom do zoznamu hospodárskych subjektov.

16.2.4 Uchádzač predloží doklady podľa § 34 ods. 1 a) zákona o verejnom obstarávaní:

Zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona

16.2.5 Uchádzač preukazuje splnenie podmienok účasti podľa odseku 4:

Predložením minimálne 1 referencie na poskytovanie služby implementácie senzorov do odpadových nádob, služby zberu a distribúcia dát prostredníctvom IoT komunikačnej siete a služby prevádzkovania portálu na zobrazenie monitorovaných dát.

16.2.6 Uchádzač predloží doklady podľa § 34 ods. 1 g) zákona o verejnom obstarávaní:

Ak ide o stavebné práce alebo služby, údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk.

16.2.7 Uchádzač preukazuje splnenie podmienok účasti podľa odseku 6:

a) Predložením životopisu/ov minimálne 1 experta na inštaláciu a konfiguráciu senzorov. Životopisom expert preukáže skúsenosť s implementáciou minimálne jedného obdobného projektu implementácie a konfigurácie senzorov. Zároveň expert predloží platný certifikát výrobcu, alebo potvrdenie o zaškolení výrobcom / dodávateľom navrhovaných senzorov oprávňujúci k inštalácií a konfigurácií senzorov.

b) Predložením životopisu/ov minimálne 1 experta na prevádzku portálu prezentujúceho monitorované dáta. Životopisom expert preukáže skúsenosť s minimálne jedným obdobným projektom poskytovania služby prevádzkovania portálu na monitorovanie dát zo smetných nádob. Zároveň expert predloží platný certifikát, potvrdenie výrobcu / dodávateľa portálu oprávňujúci k prevádzkovaniu portálu.

16.2.8 Fotokópie horeuvedených dokladov je potrebné naskenovať a vložiť do systému JOSEPHINE.

16.3 Zadanie ceny v systéme JOSEPHINE vypočítaného v súlade s Výzvou ďalšími informáciami uvedenými vo Výzve.

16.4 **Predloženie návrhu technického riešenia poskytovaných služieb** vo forme pdf dokumentu vloženého do systému JOSEPHINE v súlade s Výzvou ďalšími informáciami uvedenými vo Výzve na predkladanie ponúk.

**17. Vyhradenie práva**

1. Verejný obstarávateľ úspešnému uchádzačovi oznámi, že jeho ponuka uspela, ostatným uchádzačom oznámi, že neboli úspešní.

V Senci 24.10.2019

 ........................................................

 Ing. Dušan Badinský

 primátor mesta

Prílohy:

**Príloha č. 1: Návrh na plnenie kritérií**

**Príloha č. 2 : Špecifikácia miest dodania v 1. etape a v 2. etape**

**Príloha č. 3 : Zmluva o poskytovaní služby monitorovania stavu zaplnenia zberných nádob pre komunálny odpad a distribúcie dát**